钦定古今图书集成/理学汇编/字学典/第078卷 > 王氏法书苑 > 《为方子正书官帖》前人
## 钦定古今图书集成/理学汇编/字学典/第078卷 > 王氏法书苑 > 《为方子正书官帖》前人

世疑官本法帖多吊丧问疾盖平时非问疾吊丧不
许尺牍通问故其书悉然余求之故不当尔也唐贞
观尝购书四方矣一时所得尽入秘府张芝锺繇张
昶王羲之父子书至四百卷汉魏晋宋齐梁杂迹又
三百卷惟丧疾等疏比之凶服器不及入宫故人间
所得者皆官库不受者也唐世兵火亦屡更书画湮
灭不能存其一二逮淳化中诏下搜访已无唐府所
藏者矣其幸而集者皆唐所遗于民庶者故大抵皆
吊问书也